Franz Keller

Dr **Franz Keller**  (* 19. Mai 1913; † 12. September 1991) ische Schwiizer marxischdische Psücholòog, Èhäberaater u sozialischdische Fridensakdiwischd gsii, wo Büecher u Artikel gschribe hed.

## Sis Läbe
Dr Keller hed, wo n er junggsii isch, z’Solodurn gläbd. Är het de Psychologii, Filosofii u Literatuurgschichd a de n Universidäte Züri, Bärn, Müngche, Wien u Paris schdudiert. 1938 hed er sii Dokdertitel berchòo mid ere n Aarbed über *Eitelkeit und Wahn: Eitelkeit als Charakterschwäche und als Grössen- und Verfolgungswahn*. Was dr Leonhard Ragaz u dr Carl Gustav Jung gschribe héi hed ne seer beíiflussd. Ab 1938 hed er as Psycholòog u Grafolòog z’Ascona u z’Züri gschaffed.

Dr Keller isch Mitgliid vor SP, vor Gsellschafd Schwiiz–Sowietuniòon, vor Gsellschafd Schwiiz–DDR u vor Schwiizerische Fridensbewègig gsi. Är isch o Mitgliid vom Presídium (vo sire Sekziòon) vom Wältfridensraat gsi. Zäme mid em Theo Pinkus hed er di unabhängig-sozialischdischi Ziitschrifd *Zeitdienst* usegää. Är hed o Artikl gschribe für ds *Profil* u für e *Vorwärts*.

Ide 1950er Jaar isch er mängisch lèngeri Ziit ir DDR gsi. Ide 1960er Jaar isch dr Keller Sekretär vom Regionaalkomitèe Bärn–Mittellang vor *Bewegig gäg di atomaari Bewffnig vor Schwiiz* gsi. Är isch o Mitgliid vor *Schwiizerische Veréinigung für schdraaflòose Schwangerschafdsabbruch* gsi. 1983 hed sech dr Keller gäge d’Schliessig vom Bärner Büròo vor sowjètische Naachrichdenagentur Novosti düre Bundesrat Rudolf Friedrich iigsedzt.

Vili Ziit hed er i siim Chalet "Fermate" z’Feutersoey bi Gschdaad gläbd. Är isch mid vilne relativ bekannte Lüut i Kontakt gsii, wi sini im Schwiizerische Soziaalarchiv deponierti Briefsammlig zéigd. Bis zu sim Läbesändi hed er brobiert, Chrischdetuum u Marxismus zämezbringe. Dr Keller isch verhüraated gsi u hed e Dochter ghaa.

## Schrifte (Uuswahl)
; Monograpfe
* *Psychologische Zeitlupe: Die jüngste Vergangenheit im Vergrösserungsglas eines Psychologen.* Solothurn: Buchdruckerei Vogt–Schild A.G., 1941 
* *Wie sich finden? Möglichkeiten der Eheanbahnung.* Riggenbach, Basel 1942?. 
* *Vom seelischen Gleichgewicht: Betrachtungen über Psychohygiene und Religion.* A. Francke, Bern 1945. 
* *Frei werden von Hemmungen.* Riggenbach, Basel 1954. 
* *Die moderne Ehe. Eine zeitgemäße Antwort auf die sexuelle Frage.* (1. Teil: "Die kranke Ehe und ihre Heilung"; 2. Teil: "Die gesunde Ehe") Humata Verlag, (Münzgraben 4 in) Bern 1954. 
* *Das Schicksal der abendländischen Kultur.* Manuskript, 70 Seiten, Schweizerisches Sozialarchiv Ar. 128.5

; Artikel/Buechkapitel
* *Die Aufgaben des Seelenarztes: Vortrag.* In: *Sonntagsblatt der Solothurner Zeitung.* 15/1943.
* *Die richtige Gattenwahl: Eine Auseinandersetzung mit den Sympathietheorien von Kretschmer, Szondi und Jung.* In: *Festschrift zum 60. Geburtstag von Professor Dr. phil. Heinrich Hanselmann.* Rotapfel, Erlenbach/Zürich 1945, S. 39–47. 
* *Der Fall Kramer.* In: *NZZ* vom 17. August 1951, Blatt 6
* *Die sieben Schichten der Person.* In: *Ordo Humanus*, Verlag der Internationalen Gemeinschaft für Psychologie und Verlag Jugenddienst, 4/1974.
* *Kommunen: Modelle für die Zukunft? Die Beurteilung von neuen Formen der Sexualität und des Gemeinschaftslebens im Sozialismus.* In: *National-Zeitung am Wochenende.* 8. Juni 1974.
* *Wandlungen der Psychotherapie im 20. Jahrhundert.* In: *Ordo Humanus*, Nr.104, 2/1975, S.41–53, Luzern/Erstfeld: Verlag der Internationalen Gemeinschaft für Psychologie und Verlag Jugenddienst (Separatdruck) 
* *Psychoanalyse des Sündenfalls.* In: Henri von Schumacher, Franz Keller. *Menschwerdung oder Sündenfall!* Zeitschrift *Ordo Humanus*, Verlag der Internationalen Gemeinschaft für Psychologie und Verlag Jugenddienst, Luzern/Beromünster, Nr.106, 3/1975 
* *Über die Neurosen von Freud und Jung: Probleme und Problemprojektionen der grossen Psychologen.* Mit einem Kommentar von August E. Hohler. In: *nz am wochenende. Die politisch–kulturelle Wochenausgabe der National-Zeitung.* Nr.254, 16. August 1975, S. 1 und 5.
* *Aufklärung und Romantik in der Tiefenpsychologie.* In: *Ordo Humanus*, Nr.112, 2/1976, Luzern/Beromünster: Verlag der Internationalen Gemeinschaft für Psychologie und Verlag Jugenddienst. 
* *Insel Utopia – ein Nirgendwo?* In: *Basler Magazin* (Wochenendbilag vo dr *Basler Zeitung*) Nr.52 vom 29. Dezember 1979, S. 6–7.

## Weblingg
* Em Keller si Náchlass im Schwiizerische Soziaalarchiv
* Churzbiografii vom Franz Keller im „Nonkonformismus Archiv vom Fredi Lerch.“ Schwiizerischs Literatuurarchiv, 2011.

## Kwälle